b"\n_START_ARTICLE_\nMesclador de v\xc3\xaddeo\n_START_PARAGRAPH_\nLa taula de mescles de v\xc3\xaddeo, o simplement taula de v\xc3\xaddeo, \xc3\xa9s un sistema que permet seleccionar, barrejar i manipular diferents senyals d'imatge. El seu funcionament \xc3\xa9s similar a les taules de mescles d'\xc3\xa0udio._NEWLINE_Les taules de mescles de v\xc3\xaddeo representa el cor dels canals de televisi\xc3\xb3, els estudis de producci\xc3\xb3 i postproducci\xc3\xb3 de televisi\xc3\xb3, siguin com a elements f\xc3\xadsics  o simulats mitjan\xc3\xa7ant una aplicaci\xc3\xb3 inform\xc3\xa0tica. En la literatura nord-americana s'al\xc2\xb7ludeix al concepte commutaci\xc3\xb3 en lloc de mescla, el qual \xc3\xa9s m\xc3\xa9s \xc2\xabeuropeu\xc2\xbb; per aix\xc3\xb2 solen apar\xc3\xa8ixer amb la denominaci\xc3\xb3 de video switcher, en lloc de la m\xc3\xa9s europea, tamb\xc3\xa9 en angles, de video mixer.\n_START_SECTION_\nCapacitats i us\n_START_PARAGRAPH_\nLes fonts prim\xc3\xa0ries, \xc3\xa9s a dir, les entrades de senyal de v\xc3\xaddeo, sobre les que es treballar\xc3\xa0 determinaran en bona part la capacitat d'una taula de mescles. Una altra \xc3\xa9s la capacitat de processament que el sistema pot desenvolupar sobre aquests senyals.\n_START_SECTION_\nFuncions\n_START_PARAGRAPH_\nLa funci\xc3\xb3 m\xc3\xa9s elemental que es realitza en una mescladora de v\xc3\xaddeo \xc3\xa9s la commutaci\xc3\xb3 entre les fonts prim\xc3\xa0ries per tall. Per\xc3\xb2 aix\xc3\xb2 es complementa amb la realitzaci\xc3\xb3 d'aquesta commutaci\xc3\xb3 per a diferents mitjans, mitjan\xc3\xa7ant fosos, un pas per negre o altre color, una addici\xc3\xb3 gradual, una cortina que es despla\xc3\xa7a i descobreix una altra imatge o el moviment d'una imatge que descobreix o cobreix una altra. Aix\xc3\xb2 \xc3\xbaltim es realitza en la taula de mescles de v\xc3\xaddeo des que aquestes \xc3\xbaltimes inclouen efectes digitals, que anteriorment s'afegien al senyal mitjan\xc3\xa7ant equips separats._NEWLINE_La mescla d'imatges no acaba amb el pas d'una a una altra, sin\xc3\xb3 que tamb\xc3\xa9 es realitzen incrustacions d'una imatge en una altra. A aquesta funci\xc3\xb3 se la coneix com a key. Per la realitzaci\xc3\xb3 d'una incrustaci\xc3\xb3 o key s'ha de realitzar un forat a la imatge de fons (background), mitjan\xc3\xa7ant un senyal que rep el nom de font key i aquest forat \xc3\xa9s omplert per una altra imatge. Quan el forat es realitza eliminant un altre color, aleshores rep el nom de croma key. La intersecci\xc3\xb3 pot realitzar mitjan\xc3\xa7ant qualsevol tipus de transicions anteriorment nomenades._NEWLINE_A part de les fonts prim\xc3\xa0ries, les taules de v\xc3\xaddeo proporcionen una serie de senyals que complementen la producci\xc3\xb3. La majoria d'elles s\xc3\xb3n imatges de color, per\xc3\xb2 tamb\xc3\xa9 poden guardar en una biblioteca imatges fixes o petits clips de v\xc3\xaddeo que complementen les mescles entre fonts prim\xc3\xa0ries.\n_START_SECTION_\nEstructura d'una taula de mescles de v\xc3\xaddeo\n_START_PARAGRAPH_\n]_NEWLINE_Una taula de v\xc3\xaddeo est\xc3\xa0 estructurada en diferents \xc2\xabbancs\xc2\xbb, anomenats Mix/Effects, abreujats en M/E, en els quals es pot realitzar les diferents funcions que es precisen. Cada banc t\xc3\xa9 tots els elements necessaris per a la realitzaci\xc3\xb3 de mescles i els keys entre dues fonts prim\xc3\xa0ries; hi ha ocasions en les quals algun dels bancs que component la taula est\xc3\xa0 m\xc3\xa9s limitat o no disposa d'alguna funci\xc3\xb3. Els bancs estan disposats jer\xc3\xa0rquicament, de tal forma que un banc anterior entra com a font en un posterior. Al final es sol afegir un modul de key anomenat DSK (Down Stream Keyer), que serveix per a la introducci\xc3\xb3 senzilla d'una incrustaci\xc3\xb3, com un subtitul  o un logotip, sense interferir en la m\xc3\xa9s complicada operaci\xc3\xb3 del banc. Al final sol existir la possibilitat de posar una sortida de la taula a negre (\xc3\xa9s a dir que la imatge de sortida sigui negra). Aquesta funci\xc3\xb3 s'anomena FTB (Fade To Black)._NEWLINE_Un banc disposa de dos busos, un de previ i l'altre de programa. \xc3\x89s molt com\xc3\xba l'exist\xc3\xa8ncia dels busos de key, un o dos, els quals permeten tenir a disposici\xc3\xb3 els senyals primaris associats a la seva font de key corresponent. Es complementa el banc amb els controls de transici\xc3\xb3, on es selecciona el tipus i les caracter\xc3\xadstiques. La transici\xc3\xb3 pot ser manual o autom\xc3\xa0tica. Per la transici\xc3\xb3 manual s'utilitza una palanca, que \xc3\xa9s un dels elements m\xc3\xa9s caracter\xc3\xadstic d'aquestes taules. La transici\xc3\xb3 autom\xc3\xa0tica es realitza mitjan\xc3\xa7ant un polsador i un temporitzador seleccionable. Al costat del modul de transici\xc3\xb3 es troba el key. En ell es poden trobar tots els controls que intervenen en els ajustos e les insercions, guanys, clips, elecci\xc3\xb3 del color per als coroma keys, etc.\n_START_SECTION_\nTecnologies\n_START_PARAGRAPH_\nFins a mitjans de la d\xc3\xa8cada de 1990 els mescladors eren totalment anal\xc3\xb2gics i els senyals que tractaven tamb\xc3\xa9 ho eren. Treballaven dins l'est\xc3\xa0ndard de v\xc3\xaddeo que el pa\xc3\xads havia adoptat._NEWLINE_Tots els mescladors han mantingut sempre una estructura modular, al contrari que els mescladors d'\xc3\xa0udio. Per una part s'ubicava el sistema electr\xc3\xb2nic en la sala de maquines, que era el lloc on convergien totes les fonts de senyal i la consola d'operaci\xc3\xb3 en el control de realitzaci\xc3\xb3 de l'estudi corresponent. _NEWLINE_Els sistemes digitals mantenen aquesta estructura, per\xc3\xb2 reduint el cablejant entre les dos parts a un simple cable de xarxa."